recursal/SuperWikiNEXT-32B huggingface dataset:
**Institut Pendidikan Guru** (IPG) Kampus Ipoh, Negeri Perak telah mula diasaskan di Kangar. Buat permulaan guru pelatih kumpulan pertama seramai 161 orang telah ditempatkan di Sekolah Kebangsaan Perempuan Kangar sebagai kampus sementara. Bilangan pensyarah pada ketika itu ialah seramai 13 orang.

Sejarah
-------

Institut Pendidikan Guru Malaysia Kampus Ipoh telah mula diasaskan di Kangar. Buat permulaan guru pelatih kumpulan pertama seramai 161 orang telah ditempatkan di Sekolah Kebangsaan Perempuan Kangar sebagai kampus sementara. Pengetua pertama institut ini ialah Encik Abu Bakar bin Don dan Naib Pengetua ialah Encik Khalil Shah bin Jamaludin. Bilangan pensyarah pada ketika itu ialah seramai 13 orang.

Pada 1 Januari 1977, institut ini telah dipindahkan ke Ipoh dengan menumpang bangunan Institut Perguruan Kinta di Jalan Dairy, Ipoh. Pada 1 April 1977, institut ini telah berpindah ke kampus sementara di Kampung Dato' Ahmad Said, Manjoi, Ipoh dan dikenali sebagai Maktab Perguruan Ipoh (Baru). Kampus tetap di kawasan seluas 42.5 hektar di Hulu Kinta siap pada 1 Jun 1983 dan sekali lagi institut ini berpindah dan kekal sehingga sekarang. Institut Pendidikan Guru Kampus Ipoh ini telah dirasmikan pada 2 Mei 1987 oleh Y.B. Dato' Seri Anwar Ibrahim yang mana pada ketika itu merupakan Menteri Pendidikan.

Kini Institut Pendidikan Guru Kampus Ipoh telah berkembang maju di bawah pimpinan pengarah Dr Yahya bin 0sman merupakan pengarah institut pada ketika ini.
IPG Kampus Ipoh menawarkan kursus berkaitan perguruan meliputi Program Persediaan Ijazah Sarjana Muda Perguruan (PPISMP), Program Ijazah Sarjana Muda Perguruan (PISMP), Program Diploma Pascasiswazah Pendidikan (PDPP), Program Diploma Perguruan Malaysia (PDPM), Program Intervensi Tambah Opsyen (PITO) dan bakal menawarkan program sarjana.
**Hussein Dey** (juga **Husayn Dey**, Arab: حسين دايcode: ar is deprecated ; 1765 – 1838) merupakan pemerintah Uthmaniyah terakhir yang memerintah Kerajaan Aljazair (kini Algeria) sebelum kawasan tersebut diserang dan ditakluk Kerajaan Perancis pada 1830.

Hubungan dengan Kerajaan Perancis
---------------------------------

Semasa Perang Napoleon, Kerajaan Mahkota Al-Jaza'ir banyak mendapat manfaat daripada perdagangan di Mediterranean, dan hampir sebahagian besar jumlah import makanan yang besar dari Perancis diperolehi secara hutang oleh Perancis daripada dua pedagang utama iaitu Bacri dan Boushnak. Dey tersebut gagal mencari kata putus dalam rundingan bersama wakil konsulat Perancis, Pierre Deval, yang mampu menyelesaikan situasi ini; malah Hussein mengesyaki Deval bersubahat dengan saudagar-saudagar tersebut yang langsunbg tidak tidak diberikan peruntukkan oleh kerajaan Perancis pada 1820.

Konsul Perancis Pierre Deval enggan memberi jawapan yang memuaskan kepada Hussein; maka Hussein dengan perasaan marahnya melibas muka konsul tersebut dengan kipas lalat baginda. Raja Charles X kemudian menggunakan alasan ini untuk memutuskan hubungan diplomatik. Pada Julai 1830, kerajaan baginda pimpinan Jules de Polignac mengarahkan tentera Perancis menyerang kota Al-Jaza'ir. Kerajaan Al-Jaza'ir tumpas serta digulingkan lalu kuasa pemerintahan beralih kepada pihak Perancis yang menakluk dan menjajah kawasan tersebut selama 132 tahun seterusnya.

Dalam pembuangan
----------------

Hussein, kaum kerabat dan harem milik baginda berangkat keluar dari kota Al-Jaza'ir pada 15 Julai 1830 bersama khazan peribadinya di atas kapal *Jeanne d'Arc* milik Perancis. Beliau meminta agar duduk di Perancis namun permintaan tersebut ditolak Raja Charles X, maka baginda akhirnya mencemar duli dan bersemayam di Napoli yang pada ketika itu dalam kawalan Empayar Austria selama tiga tahun. Baginda mangkat di kota Iskandariah pada tahun 1838.

Rujukan
-------

1. ↑  Abun-Nasr, Jamil. *A history of the Maghrib in the Islamic period*, p. 249
2. ↑
3. ↑  Hugo, Abel. 1835. *France pittoresque*
**Institut Penyelidikan Epidemiologi dan Mikrobiologi Gamaleya** (Rusia: Национальный исследовательский центр эпидемиологии и микробиологии имени почётного академика Н. Ф. Гамалеи, rumi: *Natsional’nyy isslyedovatyel’skiy tsentr epidyemiologii i mikrobiologii imyeni pochetnogo akadyemika N. F. Gamalyei*code: ru is deprecated ), dahulu dikenali sebagai **Pusat Penyelidikan Persekutuan N. F. Gamaleya untuk Epidemiologi & Mikrobiologi** (dan juga dikenali sebagai Institut Penyelidikan Saintifik Gamaleya atau Pusat Penyelidikan Kebangsaan Gamaleya untuk Epidemiologi dan Mikrobiologi) ialah sebuah institut penyelidikan kedoktoran Rusia yang beribu pejabat di Moscow. Setakat 2020[kemas kini] institut itu beroperasi di bawah naungan  Kementerian Kesihatan Persekutuan Rusia. Diasaskan pada 1891 oleh Filipp Markovich Blyumental, institut ini mengambil namanya (sejak 1949) dari ahli sains Rusia dan Soviet terkenal Nikolay Fyodorovich Gamaleya (1859-1949), yang dikenali sebagai perintis dalam mikrobiologi dan penyelidikan vaksin.

Rujukan
-------

1. ↑   - "BLJUMENTAL', Filipp Markovič [...] 1891-1917 [:] Gründer und Direktor des privaten „Chemisch-Mikroskopischen und Bakteriologischen Kabinetts" bzw. „Chemisch-Bakteriologischen Instituts von Dr. Philipp Blumenthal" [...] in Moskau [...]."
2. ↑
3. ↑
4. ↑  
"1891 г.[: Частный химико-микроскопический и бактериологический кабинет Ф.М. Блюменталя."]
**Ideologi** merupakan sistem kepercayaan yang menjadi asas kepada tingkah laku seseorang. Pada lazimnya ia merujuk kepada set kepercayaan yang menggerakkan suatu pergerakkan politik dan sosial.

Menurut Ensiklopedia Brittanica, ideologi dimaksudkan sebagai "salah satu item yang membentuk keperluan mental dan jasmani individu yang membentuk sesebuah masyarakat serta meliputi permasalahan politik, sosial, ekonomi dan perkara yang bersangkut paut dengan sejarah dan sosio-geografi manusia".

Kamus Dewan Edisi Ketiga pula menafsirkan maksud ideologi adalah "fahaman (ajaran) yang dipakai atau dicita-citakan untuk dasar pemerintahan dan lain-lain tujuan".

Pengertian ideologi adalah berbeza pada pandangan tokoh dan sarjana. Berikut adalah sebahagian pengertian ideologi:

Destertt de Tracy :Ideologi adalah pembelajaran terhadap idea-idea (pemikiran tertentu).

Machiavelli:Ideologi adalah sistem perlindungan kekuasaan yang dimiliki oleh penguasa.

Thomas H :Ideologi adalah suatu cara untuk melindungi kekuasaan pemerintah agar dapat bertahan dan mengatur rakyatnya.

Karl Marx :Ideologi merupakan alat untuk mencapai kesamarataan dan kesejahteraan bersama dalam masyarakat.

Muhammad Ismail: Ideologi (Mabda’) adalah pemikiran mendasar yang sama sekali tidak dibangun (disandarkan) di atas pemikiran pemikiran yang lain.

Manakala fahaman membawa erti yang berbeza dengan ideologi. Di dalam Kamus Dewan Edisi Ketiga menyebut bahawa fahaman iaitu "pengetahuan, pemikiran, anggapan, pendapat dan kepercayaan seseorang terhadap sesuatu perkara". Fahaman adalah sebahagian daripada item yang membentuk ideologi.

Perbezaan antara fahaman dan ideologi adalah fahaman hanyalah pemikiran seorang yang menjadi tanggapan semata-mata yang mungkin menjadi atau tidak dalam pegangan masyarakat. Manakala, ideologi adalah gagasan idea yang membentuk pemikiran manusia terhadap sesuatu konsep dan dipegang oleh sebahagian manusia
**Hormon protorasikotropik (PTTH)** merupakan hormon serangga yang pertama sekali ditemui. Ia mula-mula diterangkan dengan ringkas sebagai "hormon otak" oleh pengusaha awal seperti Stefan Kopeć (1922) dan Vincent Wigglesworth (1934), yang menyedari bahawa pengikatan kepala serangga muda boleh mencegah penyalinan kulit atau pempupaan anggota tubuh yang terkecuali dari kepala jika pengikatan itu berlaku sebelum tercapainya umur yang genting dalam peringkat hidup itu. Selepas suatu ketika yang tertentu, pengikatan itu tidak membawa kesan, dan kedua-dua seksyen serangga itu menyalin kulit atau menjadi pupa. Akan tetapi, penempelan otak konspesies pada abdomen berikat sesil ataupun abdomen ketika diapaus akan mencetuskan penyalinan kulit atau pempupaan. Oleh itu, otak itu pada asalnya dipercayai sebagai punca hormon yang mencetuskan serangga untuk menyalin kulit. Kemudian, adalah ditetapkan bahawa otak serangga menghasilkan sebilangan hormon, tetapi hormon yang menjadi punca pemerhatian yang dibuat oleh Kopeć dan Wigglesworth ialah PTTH. PTTH dirembeskan oleh organ neurohema, korpus kardiakum (atau korpus alatum bagi sesetengah serangga) yang sebenarnya merupakan anggota diskret yang terletak di posterior otak. PTTH dikeluarkan sebagai balasan kepada perangsang persekitaran dan seperti yang dibayangkan oleh namanya, PTTH bertindak dalam kelenjar protorasik yang bertindak balas dengan menyalurkan hormon salin kulit (suatu ekdisteroid) ke dalam hemolimfa. Hormon salin kulit merangsang proses menyalin kulit.

Rujukan
-------

1. ↑  KOPEć, Stefan (1922-06-01). "Studies on the Necessity of the Brain for the Inception of Insect Metamorphosis". *The Biological Bulletin*. **42** (6): 323–342. ISSN 1939-8697 0006-3185, 1939-8697 Check `|issn=` value (bantuan). JSTOR 1536759. Dicapai pada 2012-02-26.
2. ↑  Wigglesworth, V.B. 1934. The physiology of ecdysis in *Rhodnius prolixus* (Hemiptera). II Factors controlling moulting and metamorphosis. Quart. J. Microsc. Sci. 77: 191-223.
3. ↑  Williams, Carroll M. (1947-10-01). "Physiology of Insect Diapause. II. Interaction between the Pupal Brain and Prothoracic Glands in the Metamorphosis of the Giant Silkworm, Platysamia cecropia" (PDF). *Biological Bulletin*. **93** (2): 89–98. doi:10.2307/1538279. ISSN 0006-3185. JSTOR 1538279. Dicapai pada 2012-02-26.
4. ↑  Williams, Carroll M. (1952). "Physiology of Insect Diapause. IV. The Brain and Prothoracic Glands as an Endocrine System in the Cecropia Silkworm" (PDF). *Biological Bulletin*. **103** (1): 120–138. doi:10.2307/1538411. ISSN 0006-3185. JSTOR 1538411. Dicapai pada 2012-02-26.
5. ↑  Chapman, R.F. 1998. The Insects: Structure and Function. 4th edition, Cambridge University Press.
6. ↑  Klowden, M.J. 2007. Physiological Systems in Insects. 2nd edition, Academic Press.
**Institut Pendidikan dan Penyelidikan Sains India, Berhampur** (**IISER Berhampur**) ialah sebuah institusi penyelidikan dan pendidikan awam di Berhampur, Odisha, India. Institut ini ditubuhkan oleh Kementerian Pembangunan Sumber Manusia untuk mempromosikan pembelajaran dan penyelidikan saintifik di peringkat tinggi dan eksplorasi saintifik di peringkat pendidikan prasiswazah dan pascasiswazah, serta mendidik saintis dan para akademik yang berkualiti tinggi. IISER Berhampur diiktiraf sebagai Institut Kepentingan Nasional oleh kerajaan India. Institut ini mula berfungsi dari tahun akademik 2016-17 pada bulan Ogos. Ia adalah salah satu daripada tujuh buah IISER di India.

Latar belakang
--------------

Institut Pendidikan dan Penyelidikan Sains India (IISER) ditubuhkan pada 2006 melalui proklamasi Kementerian Pembangunan Sumber Manusia India di bawah kategori institusi kepentingan nasional untuk mempromosikan pendidikan dan penyelidikan yang berkualiti dalam sains asas. Sejurus selepas pengumuman, dua IISER di Pune dan Kolkata mula beroperasi pada 2006. Ini diikuti oleh institut-institut di Mohali (2007), Bhopal dan Trivandrum (2008), Tirupati (2015) dan Berhampur (2016). Setiap IISER ialah institut pemberi ijazah secara autonomi dengan fokus utama untuk mengintegrasikan pendidikan dan penyelidikan sains.

Kampus
------

IISER Berhampur kini beroperasi di kampus sementara di ITI Kerajaan di Berhampur. Sementara itu, kampus tetap sedang dibina di Laudigram berhampiran Berhampur.

Program akademik
----------------

* IISER Berhampur pada mulanya menawarkan program BS-MS bersepadu, PhD bersepadu dan PhD lazim. Kemasukan ke program dibuat bersama-sama IISER lain melalui sistem Program Kemasukan Bersama India.

Lihat juga
----------

* Institut Pendidikan dan Penyelidikan Sains India

Pautan luar
-----------

* Laman web IISER Diarkibkan 2021-03-24 di Wayback Machine

Rujukan
-------

 

1. ↑  "Background". Diarkibkan daripada yang asal pada 2016-11-12. Dicapai pada 2021-03-20.
**HyperTalk** adalah bahasa pengaturcaraan aras tinggi direka pada tahun 1987 oleh Dan Winkler dan digunakan bersama dengan Apple Computer aturcara hipermedia HyperCard oleh Bill Atkinson. Sasaran utama HyperTalk merupakan pengatucara baru, dengan itu pengaturcara HyperTalk biasanya dikenali sebagai pengarang, dan keseluruhan proses menulis aturcara dikenali sebagai "menulis skrip". Skrip HyperTalk menyerupai bahasa Inggeris,dan menggunakan struktur logik sama seperti bahasa pengaturcaraan Pascal.

Contoh skrip
------------

````
 on mouseUp
   put "100,100" into pos
   repeat with x = 1 to the number of card buttons
     set the location of card button x to pos
     add 15 to item 1 of pos
   end repeat
 end mouseUp
````

````
 on mouseDown
   put "Disk:Folder:MyFile" into filePath -- no need to declare variables
   if there is a file filePath then
     open file filePath
     read from file filePath until return
     put it into cd fld "some field"
     close file filePath
     set the textStyle of character 1 to 10 of card field "some field" to bold
   end if
 end mouseDown
````

````
 function replaceStr pattern,newStr,inStr
   repeat while pattern is in inStr
     put offset(pattern,inStr) into pos
     put newStr into character pos to (pos +the length of pattern)-1 of inStr
   end repeat
   return inStr
 end replaceStr
````

Lihat juga
----------

* Natural Inform - Inform 7, a programming language with similarly English-like syntax
* Pantechnicon HyperTalk Wiki pages Diarkibkan 2006-09-26 di Wayback Machine - excellent language reference (control structures, events, built-in functions, etc.)

| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
**Institut Penyelidikan Getah Malaysia** atau (*Rubber Research Institute of Malaysia - RRI*) merupakan pusat penyelidikan bagi meningkatkan mutu getah Malaysia.

Penubuhan Institut Penyelidikan Getah Malaysia merupakan salah satu langkah kerajaan Malaysia dalam untuk meningkatkan hasil getah. Langkah lain yang turut diambil adalah dengan memperluaskan saiz operasi kebun kepada keluasan yang lebih ekonomi melalui penyatuan pengurusan kebun-kebun kecil dan diuruskan secara estet.

Selain itu kerajaan turut melaksanakan projek tanam semula kawasan getah tua dengan klon-klon berhasil tinggi seperti klon-klon RRIM Siri 2000. Ini biasanya dilakukan bersama jabatan kerajaan lain seperti RISDA. 

Kerajaan Malaysia turut menggalakkan penggunaan teknologi dalam penjagaan dan penorehan pokok getah. Antaranya, termasuk penggunaan Sistem teknologi Berintensiti Rendah atau Teknologi LITS, penggunaan teknologi eksploitasi seperti rangsangan gas dan penggunaan teknologi rain-guard yang dicipta khas bagi melindungi kulit pokok daripada dibasahi hujan; dan 

Usaha kerajaan bagi menstabilkan harga pada paras yang berpatutan melalui kerjasama tiga hala iaitu Malaysia, Thailand dan Indonesia. Harga yang menggalakkan secara tidak langsung dapat meningkatkan hasil getah di mana pengusaha kebun akan menoreh lebih kerap, menggunakan teknologi LITS bagi meningkatkan hasil serta menjaga pokok dengan lebih baik.

Halangan
--------

Antara halangan yang dihadapi oleh kerajaan dalam pelaksanaan program-program meningkatkan hasil getah termasuk kesukaran mengenalpasti dan menghubungi tuan kebun dalam usaha penyatuan pengurusan tanah. Ini adalah kerana seringkali sesuatu bidang tanah dimiliki oleh lebih dari seorang pemilik. Persetujuan juga harus diperolehi dari sebahagian besar dari pekebun-pekebun setempat.

Selain itu masalah hari menoreh masih tidak mencapai tahap yang maksimum disebabkan oleh keengganan pekebun kecil menoreh lebih kerap kerana faktor usia yang lanjut atau mempunyai sumber kewangan yang lain. 

Kurangnya penjagaan pokok getah dan tidak menggunakan teknologi yang mampu melipatgandakan hasil kerana sebahagian besar dari pekebun kecil masih dan terus bergantung kepada pihak kerajaan untuk memberi bantuan mendapatkan peralatan bagi meningkatkan hasil. Sebagai contoh, penggunaan teknologi LITS terhenti sebaik sahaja kerajaan memansuhkan skim bantuan; dan 

Masalah kawalan harga getah kerana harganya bukan sahaja di pengaruhi oleh keadaan cuaca dan bekalan sepertimana yang boleh dilakukan melalui kerjasama tiga hala antara Malaysia, Thailand dan Indonesia, tetapi juga oleh permintaan daripada China dan harga produk saingan khususnya getah tiruan (yang bergantung pula pada harga minyak mentah).

Alamat:
-------

Ketua Pengarah,   

Institut Penyelidikan Getah Malaysia,  

Lembaga Penyelidikan dan Kemajuan Getah Malaysia,   

260 Jalan Ampang,   

50450 Kuala Lumpur   


|  |  |
| --- | --- |
|  | Wikimedia Commons mempunyai media berkaitan ***Institut Penyelidikan Getah Malaysia*** |
"NIOSH Malaysia" dilencongkan di sini.

**Institut Keselamatan dan Kesihatan Pekerjaan Kebangsaan** (Bahasa Inggeris: *National Institute of Occupational Safety and Health*; **NIOSH**) ialah agensi persekutuan Malaysia yang bertanggungjawab menjalankan penyelidikan dan membuat cadangan untuk pencegahan kecederaan dan penyakit yang berkaitan dengan pekerjaan. NIOSH terletak di bawah pentadbiran Kementerian Sumber Manusia Malaysia.. Menurut laman web rasmi NIOSH, visi NIOSH adalah *"To be a leading center of excellence in Occupational Safety and Health in Malaysia"* dan Misi NIOSH adalah *"To provide practical solutions in the field of Occupational Safety and Health".* Terdapat lima(5) servis utama yang disediakan oleh NIOSH iaitu, i) Latihan; ii) Konsultasi; iii) Penyelidikan dan Pembangunan; iv) Penyebaran Maklumat; dan v) Peperiksaan .

Sejarah
-------

NIOSH ditubuhkan pada 1 Jun 1992 sebagai sebuah syarikat berhad di bawah Kementerian Sumber Manusia dengan visi menjadi pusat kecemerlangan dalam keselamatan dan kesihatan pekerjaan. NIOSH pada awalnya bermula sebagai sebuah syarikat berdaftar pada tahun 1965 dengan geran sebanyak RM1 juta daripada Kerajaan dengan dana endaumen RM50 juta bersamaan RM40 juta dari Pertubuhan Keselamatan Sosial (PERKESO) yang mana akan dilaburkan dan kembalinya pelaburan tersebut, akan digunakan untuk membiayai sebahagian operasi dan aktiviti yang dijalankan oleh NIOSH. Ibu pejabat NIOSH yang pertama adalah di Damansara dan telah berpindah ke Bandar Baru Bangi.

Lihat juga
----------

* Pertubuhan Keselamatan Sosial (PERKESO)
* Jabatan Keselamatan dan Kesihatan Pekerjaan (JKKP)

Rujukan
-------

1. ↑  Fatin Athirah (9 April 2019). NIOSH can give practical solutions to occupational health problems, says its chairman *New Straits Times*. Dicapai pada 24 April 2019.
2. ↑  Fahmi Azril Rosli (6 Ogos 2018). NIOSH tidak bergantung dengan kerajaan *Berita Harian*. Dicapai pada 24 April 2019.
3. ↑  NIOSH: Latar belakang Ilo.org. Dicapai pada 27 April 2018.

Pautan luar
-----------

* Tapak web rasmi
***Hydromedusa tectifera*** juga digelar sebagai **Kura-kura Leher Ular Argentina**, atau **Kura-kura Leher Ular Amerika Selatan** ialah kura-kura yang memiliki leher panjang seperti ular. Kura-kura ini lebih hampir dengan Mata mata (*Chelus fimbriatus*) berbanding Kura-kura Leher Ular Australia dari genus *Chelodina*. Spesies ini ditemui di Argentina, Uruguay, Paraguay, dan selatan Brazil. Tidak banyak yang diketahui mengenai mereka.

Anatomi dan morfologi
---------------------

Spesimen yang ditangkap.
Kura-kura ini boleh mencecah sehingga 28cm (11 inchi) panjang. Karapasnya mempunyai jungkir, dan boleh dibezakan melalui warna hitam dan kuning di sepanjang kepala dan lehernya. Secara umum, kura-kura betina lebih besar berbanding jantan, yang memiliki ekor lebih tebal.

Sejarah Semulajadi
------------------

Kura-kura ini tinggal di kawasan tasik, sungai, dan paya yang mempunyai banyak tumbuh-tumbuhan. Mereka juga ditemui di kawasan air payau yang menganjur ke laut. Bersifat maging dan menjadikan siput, haiwan akuatik seperti serangga, ikan, dan amfibia sebagai makanan. Mereka menyerang mangsa seperti Mata mata juga iaitu dengan mencipta ruang vakum dan menyedut terus ke dalam mulut. Musim mengawan kurang diketahui, manakala musim bertelurnya pula bermula pada musim bunga di tebing-tebing sungai. Telur bersaiz 34x22 mm panjang dan putih. Anak kura-kura yang baru menetas biasanya bersaiz 34 mm panjang, dan mempunyai lebih kedutan pada karapas berbanding kura-kura dewasa.

Lihat juga
----------

* Kura-kura Amerika Selatan

Rujukan
-------

1. ↑  Fritz Uwe; Peter Havaš (2007). "Checklist of Chelonians of the World" (PDF). *Vertebrate Zoology*. **57** (2): 335. Diarkibkan daripada yang asal (PDF) pada 2010-12-17. Dicapai pada 29 May 2012. Unknown parameter `|deadurl=` ignored (bantuan)
2. 1 2  Zipcodezoo.com Diarkibkan 2007-09-30 di Wayback Machine URL accessed March 24, 2007.
3. 1 2 3  Tortoise.org - Argentine Snake-necked Turtle URL accessed March 24, 2007.
4. ↑  Hydromedusa URL accessed March 28, 2007.
5. ↑  ANIMAL HOUSE SYSTEM FOR FRESHWATER TURTLE URL accessed March 29, 2007.
6. 1 2  Turtles of the World Diarkibkan 2007-12-08 di Wayback Machine URL accessed March 28, 2007.

 Data berkenaan Hydromedusa tectifera di Wikispesies

|  |  |
| --- | --- |
| Pengenalpastian takson | 
* Wd: Q625475
* ADW: Hydromedusa\_tectifera
* BioLib: 24885
* EoL: 963539
* Fossilworks: 361305
* GBIF: 2442139
* iNaturalist: 39633
* IRMNG: 10987670
* ITIS: 551789
* NCBI: 61327
* WoRMS: 1056586

 |
Kumpulan **Hydra**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu dan mula dikenali semenjak tahun 1988.

Kumpulan Hydra mulai dikenali ramai setelah menyertai Pertandingan rock Box Office 1988 di bawah naungan papa Rock Ali Bakar pada tahun 1988. Dua buah album kompilasi telah diterbit dengan lagu Rintihan Kasih (Album Hikayat Rok BB 88) dan Illusi Fenomena Cinta(Album Pancakara di Cakerawala).

Ahli
----

Kumpulan Hydra

1. Sab - vokal
2. Aboo - 1st lead guitar
3. Boy - 2nd lead guitar
4. Ajaq - Bass
5. Zam - drummer

Album
-----

1. Hikayat Rock BB 88

2. Pancakara di Cakerawala

Lagu-lagu
---------

1. Rintihan Kasih (Album Hikayat Rock BB 88)
2. Ilusi Fenomena Cinta (Album Pancakara di Cakerawala)

Pautan luar
-----------


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Humus** ialah bahan organik pada lapisan tanah atas (0 - 15 cm tetapi bergantung kepada kedudukan geografi) berwarna hitam/kegelapan yang kaya dengan nutrien yang terhasil daripada tumbuhan dan haiwan yang reput. Proses pereputan ini boleh berlaku secara semula jadi atau 'digalakkan' dalam proses pembuatan kompos. Kesegaran bau hutan sebenarnya ialah bau humus.

Tanah yang subur mengandungi banyak humus. Secara fizikal, humus penting kerana ia membantu tanah menyimpan lembapan dan menggalakkan pembentukan struktur tanah yang elok. Secara kimia, humus mempunyai banyak ’tapak aktif’ yang mengumpulkan ion-ion nutrien, yang memudahkan tumbuhan mendapatkannya. Humus seringkali digelar ’daya-hidup’ tanah.

Walau bagaimanapun, adalah susah untuk mentakrifkan humus dengan tepat; ia merupakan suatu bahan yang kompleks yang masih belum difahami sepenuhnya. Yang pasti humus dapat dibezakan dari bahan organik kerana humus tidak mempunyai bentuk, struktur ataupun karakter tetap. Warnanya pula sentiasa gelap.

Semua bahan organik yang telah mati yang terdedah kepada panas dan dingin, serta proses kimia boleh mereput menjadi humus. Ini termasuklah tahi binatang dan daun serta batang kayu. Terdapat banyak bakteria dalam tanah yang akan menghancurkan bahan-bahan organik ini. Selain itu, cacing juga membuat lubang-lubang yang dimasuki udara.

Pautan luar
-----------

* Baja kompos dan humus Diarkibkan 2007-03-10 di Wayback Machine

|  |  |
| --- | --- |
| Ikon tunas | Rencana berkenaan pertanian ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkaitan hortikultur ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Humoralisme** atau **humorisme** merupakan sebuah sistem kedoktoran yang menjelaskan susunan dan cara kerja tubuh manusia, yang digunapakai oleh sistem pengobatan Ayurveda dari India, para filsuf dan doktor dari Romawi dan Yunani Kuno menganggap bahawa kelebihan atau kekurangan salah satu dari empat [[bendalir tubuh] (*body fluid*) pada seseorang — yang dikenal sebagai **humor** (cairan) — berpengaruh secara langsung pada kesihatan dan temperamen pesakit. Sistem humoralis ini sangat individualistis, kerana setiap pesakit dikatakan mempunyai komposisi humoral tersendiri yang unik. Selain itu, humoralisme mirip dengan suatu pendekatan holistik terhadap kedoktoran sebagai penghubung antara proses fizikal dan mental yang ditekankan oleh kerangka ini. Mulai dari Hippokrates dan seterusnya, teori humoral dipakai oleh para doktor Persia (misalnya Ibnu Sina), Romawi, Yunani, dan menjadi pandangan yang paling umum dianuti mengenai tubuh manusia dalam kalangan tabib Eropah sehingga wujudnya penelitian kedoktoran modern pada abad ke-19, lalu ia tidak digunakan lagi dalam kedokteran sejak saat itu.

Keempat-empat humor (cecair) dari kedoktoran Hippokratik ini adalah:

* cairan hempedu hitam (Yunani: µέλαινα χολήcode: el is deprecated , **melaina chole**);
* cairan hempedu kuning (Yunani: χολήcode: el is deprecated , **chole**);
* lendir atau flegma (Yunani: φλέγμαcode: el is deprecated , **phlegma**), dan;
* darah (Yunani: αἷμαcode: el is deprecated , **haima**).

Masing-masingnya sesuai dengan salah satu temperamen dalam teori empat temperamen. Suatu humor juga disebut sebagai suatu *cambium*.

Rujukan
-------

1. ↑  (Inggeris) Bynum, edited by W.F.; Porter, Roy (1997). *Companion Encyclopedia of the History of Medicine* (ed. 1st pbk. ed.). London: Routledge. m/s. 281. ISBN 978-0415164184. `|edition=` has extra text (bantuan)CS1 maint: extra text: authors list (link)
2. ↑  (Inggeris) Bynum, edited by W.F.; Porter, Roy (1997). *Companion Encyclopedia of the History of Medicine* (ed. 1st pbk. ed.). London: Routledge. ISBN 978-0415164184. `|edition=` has extra text (bantuan)CS1 maint: extra text: authors list (link)
3. ↑  (Inggeris) NY Times Book Review Bad Medicine
4. ↑  (Inggeris) "Humoralism" entry, p 204 in Webster's New World Medical Dictionary, 3rd Edition. Houghton Mifflin Harcourt, 2009 ISBN 978-0-544-18897-6
5. ↑  Burton, Bk. I, p. 147
Bagi unit timbangan emas bernama sama, lihat kenderi.
Empayar Hun
**Hun** merupakan suku nomad dari Asia Tengah yang berpindah dan tinggal di Eropah pada abad keempat dan kelima Masihi. Mereka terdiri daripada berbagai etnik, tamsilnya Turkic, Tungus, Mongol, dan Finno-Ugric. Suku Ostrogoth bertemu dengan suku Hun pada 358 Masihi. Di bawah pimpinan Attila, mereka mengasaskan Empayar Hun pada abad ke-5 Masihi. Ketika ini banyak bangsa yang menganggap dirinya penerus bangsa Hun, tamsilnya di Bulgaria dan Hungary.

Galeri
------

* Suku HunSuku Hun
* Pasukan berkuda HunPasukan berkuda Hun
* Lukisan dari abad ke-14Lukisan dari abad ke-14
* Bangsa Hun, dipimpin oleh AttilaBangsa Hun, dipimpin oleh Attila

Bibliografi
-----------

* de la Vaissière, E. "Huns et Xiongnu", Central Asiatic Journal, 2005-1, p. 3-26.
* Lindner, Rudi Paul. "Nomadism, Horses and Huns", *Past and Present*, No. 92. (Aug. 1981), pp. 3–19.
* Otto J. Mänchen-Helfen (ed. Max Knight): *The World of the Huns: Studies in Their History and Culture* (Berkeley, University of California Press, 1973) ISBN 0-520-01596-7

Lihat juga
----------

* Han
Chaturanga
Asal-usul catur moden mula dikenal dengan nama **Chaturanga**, yang berkembang di India pada abad ke-6. Sejak awal permainan ini sudah memperkenalkan dua pihak yang bermain, perbezaan buah catur dengan kekuataan yang berbeza, dan kemenangan bergantung pada buah terakhir, atau dalam catur modern dengan menumbangkan sang raja. Dalam catur kuno, papan catur memiliki 100 kotak atau lebih.

Asal Usul Chaturanga
--------------------

Permainan Chess atau Catur di zaman moden ini sebenarnya berasal dari India dan mula tersebar ke Parsi.Apabila orang-orang Arab menakluki Parsi, chess atau catur telah diambil oleh dunia Islam dan kemudiannya merebak ke Eropah Selatan. Di Eropah, chess berubah bentuk semasa dalam abad ke-15. Perkataan "catur ataupun chess" itu sendiri berasal dari perkataan "Chaturanga" dari bahasa Sanskrit yang bermaksud Empat Bahagian Ketenteraan.

Pada awal abad 19, satu pendapat disampaikan Kapten Hiram Cox dan Duncan Forbes bahawa duhulu catur dimainkan oleh 4 orang sekaligus, termasuk empat pemain dalam chaturanga.
Dalam puisi kepahlawanan mengatakan ia bermaksud **tentera**. Nama itu terjadi dari pertempuran dalam ketenteraan Mahabrata yang terkenal di India. **Chaturanga** adalah sebuah simulasi permainan perang yang memperlihatkan kekuatan strategi militer India saat itu.

Pautan Luar
-----------

* 
*
**Ismail bin Haron** merupakan penyanyi kelahiran Singapura yang sering menyanyi bersama Anita Sarawak.

Pada 1967, dia bergabung dengan kumpulan The Vigilantes untuk merakamkan piring hitam pertama mereka dengan Panda Records bagi lagu "Ini-lah Tangisan Hati", "Impian Suchi", "Gadis Peladang" and "Mengusek Mambang". Pada tahun yang sama, dia mengeluarkan satu lagi piring hitam dengan kumpulan tersebut dibawah label Eagle, dengan beberapa siri lagu Melayu yang diubahsuai dari lagu hit Inggeris, antaranya "Senyuman Terakhir" ("Green Green Grass Of Home"), "Pulang Pada-Ku", "Mari Sayang" ("Hang On Sloopy") dan "Mari Menari" ("La Bamba"). Album 1968nya dengan kumpulan The Vigilantes yang berjudul "Jangan Marah Lili" mengandungi lagu popular "Enam Belas Lilin", yang kekal dalam carta Malaysia selama 15 minggu berturut-turut

Salah satu lagu beliau lagu *Dendam Ku Kerana Maria* yang dikeluarkan pada 1972 telah mencetuskan kontrovesi apabila ada pihak yang mencadangkan supaya lagu itu diharamkan penyiarannya. Lagu itu yang merupakan saduran daripada lagu I Did What I Did For Maria (1971) nyanyian penyanyi Tony Christie dari England. Senikata lagu Dendam Ku Kerana Maria ditulis sendiri oleh Ismail Haron berdasarkan senikata lagu asalnya.

Radio Singapura ketika itu meluluskan penyiaran lagu Dendam Ku Kerana Maria yang menceritakan tentang pembunuhan dan balas dendam. Namun, ia dianggap sebagai sekadar fiksyen & hiburan, sama seperti pelbagai filem atau bahan bacaan yang mengisahkan perbuatan jenayah.

Ismail Haron meninggal di rumah kakaknya di Jurung West, pada pukul 2 petang 9 April 2012.

Lagu-lagunya
------------

* Dendamku Kerana Maria
* Ku Tiada Minta Lahir Di Dunia
* La Au Be - Ismail Haron & Anita
* Mustafa - Ismail Haron & Anita
* Sandiwara Dunia

Rujukan
-------

1. ↑  Ismail Haron - Dendamku Kerana Maria.
2. ↑  Kontroversi lagu Dendam Ku Kerana Maria (1972)
3. ↑  World News

Pautan luar
-----------

* Ponytone.
Ramai parti politik mengatur tindakan dan program mereka berasaskan sebuah ideologi. Dalam kajian sosial, **ideologi politik** merupakan sekumpulan unggul, prinsip, doktrin, mitos atau simbol etika sesebuah gerakan sosial, institusi, darjat atau golongan yang mengupas cara sesebuah masyarakat berfungsi, serta menyediakan rangka politik atau budaya untuk sebuah order sosial tertentu. Sebahagian besar ideologi politik menjelaskan cara mengagihkan bidang kuasa dan had kuasa yang boleh digunakan.

Ideologi politik mempunyai dua dimensi:

1. **Matlamat**: Cara masyarakat berfungsi (atau diatur).
2. **Cara**: Cara yang paling sesuai untuk mencapai aturan terunggul itu.

Ideologi merupakan sekoleksi idea-idea. Lazimnya, setiap ideologi memounyai idea tentang bentuk kerajaan yang dianggap paling baik (contoh: demokrasi, teokrasi) serta sistem ekonomi yang terbaik (contoh: kapitalisme, sosialisme atau komunisme). 

Ideologi juga dikenali melalui kedudukannya dalam spektrum politik (berhaluan kiri, kanan atau tengah), namun pengelasan ini tidak dipersetujui semua pihak. Ideologi juga boleh dibezakan melalui strategi politik (seperti populisme) atau berdasarkan isu tunggal (seperti penentangan terhadap pengintegrasian Eropah, atau pengesahan penggunaan marijuana sebagai sah di sisi undang-undang).

Pembahagian dalam kumpulan
--------------------------

### Anarkisme

* Anarkisme

### Konservatisme

* Agrarianisme
* Demokrasi Kristian
* Komunitarianisme
* Konservatisme
	+ Konservatisme liberal
	+ Konservatisme nasional
	+ Neokonservatisme
	+ Paleokonservatisme

### Environmentalisme

* Ekofasisme
* Ekofeminisme
	+ Ekososialisme
* Ekologisme
* Environmentalisme
* Anarkisme hijau
* Politik hijau
* Ekologi sosial

### Feminisme

* Feminisme
* Feminisme individu
* Feminisme liberal
* Feminisme Marxis
* Maskulisme
* Feminisme postmoden
* Feminisme psikoanalitik
* Feminisme radikal
* Feminisme sosialis

### Liberalisme

* Liberalisme
* Liberalisme sosial
* Agorisme
* Radikalisme
* Progresivisme

### Nasionalisme

* Nasionalisme
* Produserisme
* Fasisme
* Nazisme
* Zionisme

### Sosialisme

* Sosialisme
* Sosialisme demokratik
* Reformisme
* Revisionsime
* Demokrasi sosial
* Sosialisme pasaran
* Neososialisme
* Hala ketiga
* Komunisme
* Sosialisme revolusi
* Marxisme
**Identiti Euler** atau **persamaan Euler**, yang mendapat namanya daripada ahli matematik berbangsa Switzerland-Jerman Leonhard Euler, ialah persamaan 

{\displaystyle e^{i\pi }+1=0\,\!}
di mana

{\displaystyle e\,\!} ialah nombor Euler, iaitu asas bagi logaritma asli,
{\displaystyle i\,\!} ialah unit khayalan, iaitu punca kuasa dua −1, dan
{\displaystyle \pi \,\!} ialah pi, iaitu nisbah antara ukur lilit sebuah bulatan dan diameternya.
Identiti Euler dianggap sebagai salah satu persamaan paling indah dalam matematik. Persamaan ini mengandungi tiga operasi matematik yang setiap satunya digunakan satu kali sahaja: tambah, darab, dan eksponen. Persamaan ini juga merangkai lima pemalar matematik paling asas:

* 0, iaitu "identiti penambahan".
* 1, iaitu "identiti pendaraban".
* π (3.14159265...), yang lazim digunakan dalam ilmu trigonometri, geometri ruang Euclid, dan analisis matematik.
* *e* (2.718281828...), asas bagi logaritma asli, yang lazim digunakan dalam analisis matematik dan sains. Kedua-dua π dan *e* adalah nombor transenden.
* *i*, iaitu unit khayalan bagi nombor kompleks, iaitu set nombor yang mengandungi punca kuasa dua bagi semua polinomial (yang bukan pemalar), dan kajian mengenainya mendorong kepada penerokaan yang lebih mendalam pada bidang-bidang berkenaan algebra dan kalkulus.
Castella
**Castella** atau **Kasutera** (カステラ) adalah kuih jenis kek dari Jepun, berbentuk segi empat panjang yang diperbuat daripada gula, telur, tepung gandum, dan mizuame (gula cair dari pati). Castella terkenal sebagai kuih khas Nagasaki, walaupun kemungkinan besar berasal dari Sepanyol, dan dibawa ke Jepun oleh mubaligh Portugis pada abad ke-16.

Nama "Castella" berasal dari bahasa Portugis *pão de Castella* (roti dari daerah Castilla). Castella pada umumnya dijual dalam bungkusan kotak berbentuk segi empat panjang, dan disebut castella batang (*sao castella*). Selain itu, **baby castella** (castella berukuran mini dengan bentuk berbagai watak anime yang popular) banyak dijual di kaki lima ketika matsuri.

Sejarah
-------

Mubaligh Portugis kononnya memperkenalkan castella kepada orang Jepun di Nagasaki pada akhir zaman Muromachi. Castella hanya dibuat dari telur ayam, tepung gandum dan gula. Bahan asas yang sederhana dan tidak menggunakan produk tenusu (mentega) menjadikan salah satu alasan castella terus disukai di Jepun hingga kini. Pada waktu itu, oven untuk memanggang castella belum wujud, sehingga teknik pembuatan alat pemanggang yang disebut *tembi* terus berkembang hingga ke zaman Edo.

Salah satu contoh castella yang tidak dipanggang dengan oven, melainkan api arang kayu dari atas dan bawah adalah castella yang dijual di Iwamura-chō, Ena, Gifu. Adonannya tidak menggunakan mizuame, dan loyangnya berbentuk segi empat panjang seperti castella moden.

Dari pusat pembuatan kuih di Edo dan Osaka, castella mula dikenali di seluruh Jepun, dan teknik pembuatan oven juga semakin berkembang. Di pertengahan zaman Edo, bentuk dan rasa castella dari Nagasaki sudah mirip dengan castella dari Nagasaki yang ada kini. Ciri khas castella dari Nagasaki adalah adunan yang menggunakan mizuame. Penggunaan mizuame untuk castella Nagasaki dimulakan sejak zaman Meiji dan terus bertahan hingga sekarang.

Resepi kuih castella mulai diletakkan dalam buku resep kuih dan masakan sejak zaman Edo, dan sering digunakan sebagai kuih pada upacara minum teh. Bahan asas yang bernutrien tinggi (telur, tepung gandum, dan gula) membuat castella dipercayai sebagai makanan berkhasiat yang mampu melawan penyakit seperti tuberkulosa. Kepercayaan ini membuatkan castella dihasilkan secara besar-besaran di pelbagai daerah di Jepun. Walaupun begitu, castella buatan rumah terus bertahan di Nagasaki hingga sekarang.

Jenis
-----

* Castella Nagasaki

Adunan menggunakan mizuame dan permukaan kuih di bawah mempunyai pengumpulan gula. Kuih dipanggang dalam loyang besar berbentuk segi empat. Setelah masak, kuih dipotong menjadi bentuk panjang. Selain rasa asli, castella Nagasaki memiliki rasa lain, seperti rasa susu, teh hijau, coklat, dan keju.
* Castella Tokyo (*kama castella*)

Kuih tidak menggunakan mizuame, dan keempat-empat sisi permukaan kuih berwarna coklat tua kerana masing-masing dipanggang dalam loyang yang terpisah.

Pautan luar
-----------

* (Jepun) Video pembuatan castella Laman web castella Fukusaya, Nagasaki
* (Jepun) Laman web castella Shooken, Nagasaki
* (Jepun) Laman web castella Nagasakido, Osaka
**Islamic Bank of Thailand** (iBank) (Bahasa Thai: ธนาคารอิสลามcode: th is deprecated ; RTGS: *thanakhan itsalam haeng prathet thai*) merupakan bank Thailand ditubuhkan pada tahun 2002.

Bank itu merupakan 48.54 peratus dimiliki oleh Kementerian Kewangan Thailand, 39.81 peratus oleh Bank Simpanan Kerajaan, dan 9.83 peratus oleh Krung Thai Bank. Pemegangan langsung Kementerian Kewangan pada iBank ditutup pada 49 peratus, tetapi pemegangan saham oleh bank milik negara lain bermakna bahawa kerajaan mengawal lebih 98 peratus daripada saham iBank.

Kod Alihan iBanks ialah TIBTTHBK. Tahun fiskal bank berjalan dari 1 Januari hingga 31 Disember. iBank beroperasi selaras dengan prinsip undang-undang Syariah Islam seperti yang diamalkan dalam perbankan dan kewangan Islam. Ia memberi khidmat kepada semua pelanggan tanpa mengira agama.

Sejarah
-------

Islamic Bank of Thailand ialah sebuah syarikat milik negara dan mempunyai 130 cawangan di seluruh negara (2015). Ia dibentuk di bawah Akta Bank Islam Thailand 2002. Ia mula beroperasi pada tahun 2003. Pada akhir tahun 2005 bank itu mempunyai sembilan cawangan. Bank tersebut memperoleh Perkhidmatan Perbankan Syariah Krung Thai Bank PCL pada November 2005. Akibatnya, bilangan cawangan meningkat dari 18 kepada 27.

Prestasi
--------

Bagi tahun berakhir 2014, iBank melaporkan jumlah aset 109.7 bilion baht. Untung bersih untuk tahun itu ialah -9.5 bilion baht.

Rujukan
-------

1. ↑  "Islamic Bank of Thailand". *Bangkok Post*. Dicapai pada 31 December 2015.
2. ↑  "Ministry of Finance's Top Executives". *Ministry of Finance (Thailand)*. Dicapai pada 31 December 2015.
3. 1 2 3  "Auditor report and Financial Statements 2014". *Islamic Bank of Thailand*. Diarkibkan daripada yang asal pada 2016-08-21. Dicapai pada 31 December 2015.
4. ↑  "History". *Islamic Bank of Thailand*. Diarkibkan daripada yang asal pada 2018-08-19. Dicapai pada 31 December 2015.
5. ↑  "Shareholders List". *Islamic Bank of Thailand*. Diarkibkan daripada yang asal pada 2019-01-13. Dicapai pada 31 December 2015.
6. ↑  "Fitch Affirms Ratings on Six Policy Banks in Thailand". *Fitch Ratings Thailand*. 2014-12-01. Dicapai pada 31 December 2015.
7. ↑  "การรับเงินโอนเข้าจากต่างประเทศ". *Islamic Bank of Thailand*. Dicapai pada 31 December 2015.

Pautan luar
-----------

* How Islamic banks differ
* islamic geometric patterns
Koordinat: 42°49′58″S 72°38′45″W﻿ / ﻿42.83278°S 72.64583°W﻿ / -42.83278; -72.64583

**Chaitén** merupakan sebuah gunung berapi berkaldera berdiameter tiga kilometer (1.9 batu) di sebelah barat gunung berapi Michinmahuida yang membujur dan berais di puncaknya, 10 kilometer (6 batu) di timur-laut bandar yang sama namanya di Teluk Corcovado, di Chile selatan. Sebahagian kaldera ini dipenuhi dengan kubah lava obsidian riolit yang mencapai ketinggian 962 meter (3155 kaki) di atas aras laut, bahagian atas kubah lava ini tidak ditupi tumbuh-tumbuhan, manakala terdapat di bahagian lantai kaldera terdapat du atasik di sebelah barat dan utara kubah lava.

Obsidian kelabu lut cahaya yang meletus keluar dari gunung berapi ini telah digunakan oleh budaya pra-Columbus sebagai bahan mentah untuk artifak.

Gunung berapi ini kali terakhir meletup pada 6 Mei 2008. Mengikut *Global Volcanism Program*, pentarikhan radiokarbon aliran lava dari gunung berapi ini menunjukkan yang letusan sebelum ini terjadi pada 7420 SM, tambah atau tolak 75 tahun.

Letusan 2008
------------

Imej awan abu dari letusan 2008 yang memanjang sehingga Lembangan San Jorge di Lautan Atlantik.
Letusan terjadi pada pagi 2 Mei 2008 dan memaksa pemindahan lebih 4,000 penghuni dari bandar Chaitén (10 kilometer dari gunung berapi) dan menyebabkan kematian seorang wanita tua. Letusan ini berterusan sehingga 4 Mei. Bandar yang lebih jauh seperti Futaleufú turut terjejas dan bekalan air tercemar.

Sepasukan ahli sains dari A.S. telah dihantar untuk menilai kualiti udara dan risiko akibat bahan kimia jatuh di kawasan terbabit.

Penghuni Chaitén dan Futaleufú kemudian dipindahkan lagi pada pagi 6 Mei 2008, apabila satu letusan besar terjadi, dengan kemungkinan aliran piroklastik dan lava.

Kedua-dua kawah gunung berapi itu kini telah melakur menjadi satu.

Rujukan
-------

1. 1 2  "Chaitén". *Global Volcanism Program*. Dicapai pada 2008-05-06.
2. ↑  Naranjo, José (Disember 2004). "Holocene tephrochronology of the southernmost part (42°30'-45°S) of the Andean Southern Volcanic Zone". **31** (2). Rev. geol. Chile. [atas talian]: pp. 225-240. ISSN:0716-0208. Dicapai pada 2008-05-02. Unknown parameter `|coauthors=` ignored (`|author=` suggested) (bantuan); Cite journal requires `|journal=` (bantuan); `|pages=` has extra text (bantuan)
3. ↑  "One dead as Chilean volcano spews ash for third day". Reuters. Dicapai pada 2008-05-06.
4. 1 2 3  Matt Malinowski. "Evacuations continue in Chile volcano zone". Patagonia Times. Dicapai pada 2008-05-06.
5. ↑  "Chile eruption spurs evacuations". *BBC News*. 2008-05-06. Dicapai pada 2008-05-06.

* Templat:VNUM

Pautan luar
-----------

* Imej dan video daripada letusan terkini Diarkibkan 2008-07-08 di Wayback Machine
* BBC News: In pictures: Chile volcano erupts
* TerraDaily: Chilean volcano turns Chaiten into ghost town
* Dagbladet: Vulkanen blir sintere (norwegian site)
| Ikan Emas Biasa |
| --- |
|  |
| Asal |
| China |
| Jenis |
| Berekor tunggal |
| Standard baka |
| BAS |
|

**Ikan emas biasa** atau **hibuna** adalah sejenis ikan emas yang tidak memiliki sebarang perubahan yang berbeza dari nenek moyangnya selain dari warna. Kebanyakan kelainan ikan emas hias dibiakkan dengan menggunakan baka ini. Ikan emas Biasa boleh didapati dalam warna merah, oren/ emas, putih, hitam dan kuning atau 'lemon'.

Pembiakan
---------

Membiak ikan emas secara relatifnya agak mudah. Semasa membiak ikan emas jantan akan memiliki titik-titik putih pada penutup insangnya. Ikan jantan akan mengejar ikan betina sehingga ia mengeluarkan telur sebelum disenyawakan oleh ikan jantan. Telur akan melekat pada permukaan. Kaedah terbaik adalah dengan memindahkan telur-telur ini ke akuarium yang berasingan kerana sekiranya tidak telur-telur ini akan menjadi makanan bagi ikan dewasa lain.

Jangka hayat
------------

Ikan emas mempunyai jangka hayat sehingga 20+ tahun sekiranya diberi makan diet yang baik dan bela dalam keadaan air yang baik. Ikan tertua pada hari ini adalah seekor ikan emas yang bernama Tish. Ia dimiliki oleh Hilda dan Gordon Hand dari Thirsk, N. Yorkshire, England. Tish telah hidup selama 43 tahun selepas dimenangi di satu tapak pesta pada tahun 1956.

Ikan emas sebagai makanan ikan
------------------------------

Ikan Emas Biasa seringkali digunakan sebagai makanan hidup bagi penyu air tawar dan ikan karnivor lain seperti pirana dan kelisa.

Rujukan
-------

* "An Interpet Guide to Fancy Goldfish" by Dr. Chris Andrews, (Feeding, pages 40 to 45), Interpet Publishing, 2002. - ISBN 1-902389-64-6
* "Fancy Goldfish: A Complete Guide to Care and Collecting" by Dr. Erik L. Johnson, D.V.M. and Richard E. Hess, Weatherhill, Shambala Publications, Inc. 2006 - ISBN 0-8348-0448-4
* Bristol aquarists

1. ↑  "The Lowly Hibuna". Dicapai pada April 12, 2010.
**Ikan Jenahak** adalah sejenis ikan boleh dimakan dari keluarga **Lutjanidae**, order Perciformes yang terdiri daripada beberapa spesies. Ia boleh diketemukan di lautan bebas, namun terdapat juga beberapa spesies yang hidup di estuari, kawasan hutan paya bakau dan muara. Ikan jenahak biasanya mencari makan di kawasan zon air tawar. Ikan jenahak merupakan spesies ikan penting bagi komoditi dan merupakan makanan hasil laut pilihan bagi rakyat di Malaysia, Indonesia, malah juga India. Ikan Jenahak Merah adalah contoh variasi yang menjadi pilihan utama. 

Ikan jenahak boleh hidup sihat dan berenang bebas dikawasan laut beriklim tropika dan sub-tropika. panjangnya boleh mencecah 1 meter, beratnya pula boleh mencecah hingga 13 kilogram dan boleh dijinakkan dengan menggunakan umpan anak ikan termasuk anak gelama, sotong, isi ketam dan perumpun. Perambut yang sesuai digunakan adalah 20 hingga 40 paun berikutan sentapannya yang dianggap kuat. Ikan ini sesuai dibesarkan dalam tangki akurium besar seperti di akuaria, namun tumbesarannya cukup cepat. Kedalaman maksimum untuk ia menetap sehingga 450 m (1,480 ka).

Setakat ini terdapat lebih 100 spesies ikan jenahak yang diketahui, dimana dibahagikan kepada 16 genera. Nama biasa untuk spesies terbesar ini ialah "jenahak" atau "snapper" dalam bahasa Inggeris, tetapi bukan semuanya dalam keluarga Lutjanidae. Hampir kesemua 60 spesies dalam genus *Lutjanus* memakai nama biasa dengan panggilan "ikan jenahak".

1. Ikan Jenahak Tanda (*Lutjanus johnii*)
2. Ikan Jenahak Ekor Hitam (*Lutjanus fulvus* (Forster, 1801))
3. Ikan Jenahak Belang (*Lutjanus goldiei* (Macleay, 1882))
4. Ikan Jenahak Jalur Kuning (*Lutjanus lemniscatus* (Valenciennes, 1828))
5. Ikan Jenahak Bercarik (*Lutjanus monostigma* (Cuvier, 1828)))
6. Ikan Jenahak Konai (*Lutjanus rivulatus* (Cuvier, 1828))

Rujukan
-------

1. ↑  Lutjanus johnii
2. ↑  Lutjanus fulvus  
Jenahak Ekor Hitam
3. ↑  Lutjanus goldiei - Jenahak Belang (Malay)
4. ↑  Lutjanus lemniscatus - Jenahak Jalur Kuning (Malay)
5. ↑  Lutjanus monostigma - Jenahak Bercarik (Malay)
6. ↑  Lutjanus rivulatus - Jenahak Konai (Malay)

Pautan luar
-----------

* Ikan Laut Malaysia, Glosari Nama Sahih Spesies Ikan, Penyelenggara Yusri Atan, Hamdan Jaafar, Abdul Rahman Abdul Majid, Dewan Bahasa dan Pustaka 2010 Diarkibkan 2012-01-30 di Wayback Machine
**Ikan Jemuduk** (bahasa Inggeris: *Giant trevally*) juga dikenali sebagai **Ikan Turrum**, dan **Ikan Ulua**. Nama saintifiknya *Caranx ignobilis*. 

Ikan Jemuduk mudah dikenali dengan kepala cembung besar dan pedunkel kaudal sempit dengan 2 lunas (*keels*) terdiri daripada kepingan-kepingan kurus timbul pada kedua bahagian akhit garis garis sisi. Terdapat bahagian bersisik bulat kecil pada bahagian dada di hadapan sirip perut, jika tidak tidak bersisik. Sirip dorsal pertama mempunyai 8 duri dan sirip dorsal kedua 17-20 duri lembut. Sirip dubur mempunyai 3 duri dan 15-17 duri lembut. Ekornya bercabang. Warnanya berbeza-beza tetapi biasanya kelabu biru dengan kecoklat-coklatan di belakang. Diapit oleh warna keperakan dan juga pada dibahagian perut.

Berat sekitar 60 kg tetapi biasanya 10-30kg.

Lebih menyukai kawasan tubir berbatu-batan, batu karang, dan dasar bercerun curam. Biasanya ditemui di sekitar pulau-pulau berbatu batan terpencil. Anak ikan biasanya membentuk kumpulan kecil tetapi ikan matang berenang tenang. Iakan yang sangat kuat melawan sekiranya dikail. Akan meragut kebanyakan umpan , tetapi lebih sering di kawasan tubir berbatu dan jigging. Biasanya dijumpai dengan pelbagai ikan jenis spesies Jack yang lain. 

Banyak terdapat di kebanyakan kawasan Malaysia terutama pulau-pulau luar dan beting Laut China Selatan.